
Àrea de Serveis Interns, Economia, Participació i Igualtat 
Departament de Comerç, Fires i Disciplina de Mercat


Convocatòria per a l’atorgament de “Bons Grama” en Moneda Local Digital per a estimular la compra al comerç local per part de les persones joves de Santa Coloma de Gramenet per a l’any 2025

Primer. Bases Reguladores, requisits i documentació a presentar:

Les bases reguladores han estat aprovades pel Ple Municipal de data 27 de maig de 2024, aprovant-se definitivament pel Ple de data 22 de juliol de 2024, incloent les modificacions dels articles 2 i 7. Aquestes bases s’han publicat íntegrament en el Butlletí Oficial de la Província de Barcelona (BOP de Barcelona) de data 6 de setembre de 2024.

Els requisits i la documentació a presentar es regulen a l’article 4 de les bases reguladores. 

https://bop.diba.cat/anunci/3670601/aprovacio-definitiva-de-les-bases-reguladores-per-a-l-atorgament-de-bons-grama-en-moneda-local-digital-per-a-estimular-la-compra-al-comerc-local-per-part-de-les-persones-joves-del-municipi-versio-en-catala-i-castella-ajuntament-de-santa-coloma-de-gramenet
 
https://oiac.gramenet.cat:10003/CercadorOIAC/Fitxa.aspx?lngIdFitxa=20393&mode=a&lang=ca   

Segon. Objecte, línia de la subvenció, import de la subvenció i pagament

[bookmark: _Hlk158208095]Objecte.– Es objecte d’aquesta convocatòria la regulació dels criteris i el procediment per a la concessió, justificació i pagament de “Bons Grama” en Moneda Local Digital a aquelles persones que hagin complert els 18 anys dins del període comprès entre l’1 de gener i el 31 de desembre de 2024.

Import de la subvenció.- 65.000,00 Euros, que es pagaran a través la partida pressupostària 2560 43300 4890200 Altres subvencions de l’exercici pressupostari de l’any 2025. L’import dels “Bons Grama” serà el mateix per a cada persona beneficiària i s’atorgarà en funció del nombre de persones beneficiàries i el pressupost establert, amb un límit màxim de 500,00 Grames per persona beneficiària.

Forma de pagament.- Els “Bons Grama” es pagaran íntegrament a través del sistema de pagaments digitals regulat al Reglament del CCS Santa Coloma, és a dir en moneda local o Grames. El Reglament garanteix que 1 Grama té el valor creditici equivalent a 1 Euro. 

Els “Bons Grama” formen part de les anomenades “Subvencions ad hoc” que, d’acord amb l’establert en el Reglament, es pagaran íntegrament en Grames amb finalitats directament relacionades amb la promoció i desenvolupament del CCS Santa Coloma. Igualment, el Reglament estableix per a aquesta tipologia de subvencions que les persones beneficiàries no podran convertir les Grames a Euros.

Tercer. Termini de presentació de sol·licituds i justificacions, termini de resolució i notificació i òrgan competent per a la resolució de l’expedient. 

El termini de presentació de sol·licituds és des del dia següent a la publicació de la convocatòria al BOP de Barcelona fins al 15 de maig de 2025.

El termini màxim per a la resolució de les sol·licituds dels “Bons Grama” serà de dos mesos a comptar des de la data de finalització de la convocatòria, essent l’òrgan competent per la seva resolució la Junta de Govern Local, a proposta de la Comissió Avaluadora de la subvenció, previ informe de valoració del responsable tècnic. El procediment d’aquests “Bons Grama” serà instruït per la Tinència d’Alcaldia de Serveis Interns, Economia, Polítiques de Participació, Igualtat i Comerç, mitjançant la Comissió Avaluadora composta per:



· La Tinent d’Alcaldessa de Serveis Interns, Economia, Polítiques de Participació, Igualtat i Comerç. 
· La Cap del Departament de Comerç, Fires i Disciplina de Mercat.
· El Tècnic del Departament de Comerç, Fires i Disciplina de Mercat. 

El termini per a realitzar la despesa per part de les persones beneficiàries dels “Bons Grama” és de tres mesos des del moment del seu cobrament.

La justificació de la despesa per part de les persones responsables de les activitats comercials adherides i col·laboradores dels “Bons Grama” es du a terme mitjançant l’emissió de la factura corresponent a cada compra, utilitzant la interfície de programació d’aplicacions (API) integrada a la plataforma de pagaments digitals del CCS Santa Coloma per a l’emissió de factures que posa a disposició l’Ajuntament, d’acord amb el procediment establert en l’article 13 de les bases reguladores. 

La Tinent d’Alcaldessa de Serveis Interns, Economia, 
Polítiques de Participació, Igualtat i Comerç
Cristina Vargas Soria

